Politiet blev fredag aften ved 21.30- tiden tilkaldt til Hotel Amerika i Hobro, fordi en 43-årig mand ikke kunne betale sin regning og havde opgivet falsk navn. Desuden havde han ikke nogen bopæl. Det viste sig, at mandens bil var fyldt med tyvekoster blandt andet fra et indbrud i Als den 10. marts. I den 43-åriges bil blev der fundet en møntsamling, playstation og spil. Den 43-årige fremstilles lørdag i grundlovsforhør. Muligvis er der en kvindelig medgerningsmand, som stadig er på fri fod, oplyser vagtchefen hos Nordjyllands Politi, Bent Højgaard til TV2 Nord.

Opsummering:
[size=3]En 43-årig mand, der boede på Hotel Amerika i Hobro, blev fredag aften anholdt med tyvekoster i bilen. Manden fremstilles lørdag i grundlovsforhør.
[/size]